b'\n_START_ARTICLE_\nLadislav Le\xc5\xa1ko\n_START_SECTION_\n\xc5\xbdivljenje in delo\n_START_PARAGRAPH_\nLado (v\xc4\x8dasih podpisan tudi kot Vlado ali Vladislav) se je rodil leta 1932 v kme\xc4\x8dki dru\xc5\xbeini v hrva\xc5\xa1kem Zagorju._NEWLINE_Po kon\xc4\x8dani osnovni \xc5\xa1oli je igral klavir in kitaro, v Zagrebu se je u\xc4\x8dil igranja violine in trobente._NEWLINE_Leta 1944 je bil sprejet v voja\xc5\xa1ko glasbeno \xc5\xa1olo, leta 1959 pa v \xc5\xa1olo za voja\xc5\xa1ke dirigente v Vukovarju._NEWLINE_Tam je vodil tudi veliki zabavni orkester._NEWLINE_Kot poklicni voja\xc5\xa1ki glasbenik je od leta 1962 slu\xc5\xbeboval v Voja\xc5\xa1kem orkestru Ljubljana. Najprej je bil v orkestru pomo\xc4\x8dnik dirigenta in aran\xc5\xbeer, kasneje pa njegov dirigent do upokojitve leta 1986._NEWLINE_Leta 1957 je sodeloval pri ustanovitvi pihalne godbe v Stra\xc5\xbei pri Novem mestu in postal njen prvi dirigent (v letih 1957\xe2\x80\x931958). Pihalni orkester Krka (kot se ta godba imenuje danes) je \xc5\xa1e vedno dejaven, zelo uspe\xc5\xa1en in mednarodno uveljavljen sestav._NEWLINE_Honorarno je Le\xc5\xa1ko pou\xc4\x8deval v razli\xc4\x8dnih glasbenih \xc5\xa1olah: v \xc5\xa0kofji Loki (harmoniko, kitaro in trobento v letih 1962\xe2\x80\x931968), v \xc5\xbdeleznikih (harmoniko 1967\xe2\x80\x93; vodil je tudi harmonikarski orkester 1968\xe2\x80\x93)._NEWLINE_Ladislav Le\xc5\xa1ko je bil dirigent Gori\xc5\xa1kega pihalnega orkestra (v letih 1985\xe2\x80\x931998) in Prva\xc4\x8dke pleh muzike (v letih 1998\xe2\x80\x932007)._NEWLINE_V oba sestava je prinesel ogromno izku\xc5\xa1enj in glasbenega znanja, ki ga je z veseljem predajal godbenikom. Orkestra sta aprila 2015 skupaj izvedla spominski koncert njegovih skladb in priredb.'